Diari Oficial de la Generalitat Valenciana


Sumari del DOGV 9137, del 28-07-2021 (2021/8195)

RESOLUCIÓ de 26 de juliol de 2021, de la Direcció General de Formació Professional i Ensenyaments de Règim Especial i de la Direcció General de Centres Docents, per la qual s'estableixen el procediment, termini de sol·licitud d'hores de tutoria de Formació Professional Dual i documentació que hauran de presentar per al reintegrament del cost d'aquestes hores per al curs 2020-2021, i el procediment, termini de sol·licitud d'hores addicionals de tutoria de Formació Professional Dual i documentació que hauran de presentar per a la inclusió dels professors i les professores en la nòmina de pagament delegat dels centres concertats per al curs 2021-2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9137

Data del DOGV
:   28-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8195


Data del document
:   26-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * educació
    * legislació

RESOLUCIÓ de 26 de juliol de 2021, de la Direcció General de Formació Professional i Ensenyaments de Règim Especial i de la Direcció General de Centres Docents, per la qual s'estableixen el procediment, termini de sol·licitud d'hores de tutoria de Formació Professional Dual i documentació que hauran de presentar per al reintegrament del cost d'aquestes hores per al curs 2020-2021, i el procediment, termini de sol·licitud d'hores addicionals de tutoria de Formació Professional Dual i documentació que hauran de presentar per a la inclusió dels professors i les professores en la nòmina de pagament delegat dels centres concertats per al curs 2021-2022. [2021/8195]  
  
L'article 11.9 de la Llei 4/2020, de 30 de desembre, de pressupostos de la Generalitat per a l'exercici 2021 (DOGV núm. 8987, de 31.12.2020), estableix que els centres que disposen de projectes de Formació Professional Dual aprovats i en funcionament podran disposar de fins a 6 hores addicionals de professorat a les contingudes amb caràcter general en els mòduls econòmics de l'annex I d'aquesta llei, en el cicle formatiu de grau mitjà o de grau superior objecte d'aquesta modalitat, conformement amb el que estableix l'article 30 de l'Ordre 2/2014, de 13 de gener, de la Conselleria d'Educació, Investigació, Cultura i Esport, per la qual es regulen determinats aspectes de l'ordenació de la Formació Professional Dual del sistema educatiu a la Comunitat Valenciana.   
  
Les direccions generals de la Conselleria d'Educació, Cultura i Esport, competents en matèria de formació professional dual i en matèria de finançament de centres concertats, emetran les corresponents resolucions conjuntes en les quals consten les hores concedides i el llistat nominal de docents per a incloure'ls en nòmina de pagament delegat. La direcció general, de la Conselleria d'Educació, Cultura i Esport, competent per raó de la matèria de finançament de centres concertats, abonarà les hores concedides en la nòmina de pagament delegat dels centres concertats.   
A la vista de l'esmentat precepte, es produeix una situació de dualitat en els procediments a establir respecte dels cursos escolars 2020-2021 i 2021-2022, ja que al curs 2020-2021 li és aplicable la Llei 10/2019, de 27 de desembre, de pressupostos de la Generalitat per a l'exercici 2020, per al primer quadrimestre del curs escolar (de setembre a desembre de 2020), en la qual s'establia que el cost de les hores de professorat que es determinen en les resolucions corresponents s'abonarà al centre amb la justificació prèvia de la despesa realitzada durant el curs corresponent i es realitzarà un pagament únic de reintegrament al centre, a la fi del curs, de les quantitats efectivament justificades i abonades en concepte de salaris i càrregues socials. Per tant, no pot establir-se un procediment per a la inclusió dels professors en la nòmina de pagament delegat dels centres concertats, sinó que ha de mantindre's el procediment de reintegrament al centre de les hores addicionals de tutoria.  
Per al curs 2021-2022 es produeix una transició d'un procediment de reintegrament al centre de les hores addicionals autoritzades a un abonament d'aquestes hores directament al professorat que les impartisca en la nòmina de pagament delegat dels centres concertats, i com que la Llei 4/2020, de 30 de desembre, de pressupostos de la Generalitat per a l'exercici 2021, és aplicable a tots dos cursos, es procedeix a establir dos procediments simultanis, en els annexos I i II d'aquesta resolució, que permeten tant el reintegrament de les hores addicionals d'FPDual per al curs 2020-2021 com la inclusió dels professors en la nòmina de pagament delegat dels centres concertats per al curs 2021-2022.  
  
L'esmentat article 30 de l'Ordre 2/2014, de 13 de gener, fixa els criteris per a determinar les hores lectives al tutor o tutora de Formació Professional Dual del grup del cicle formatiu, en funció del nombre d'alumnat que curse la Formació Professional Dual i el nombre d'empreses col·laboradores. Així mateix, la disposició transitòria única fixa aquests criteris quan es tracte del seu primer any d'implantació en qualsevol cicle formatiu.  
Vist l'anterior, fent ús de les competències atorgades pel Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i de l'habilitació que conté la disposició addicional segona, de l'Ordre 2/2014, de 13 de gener, resolc:  
  
Primer. Establir el procediment i el termini de sol·licitud d'hores de tutoria de Formació Professional Dual pels centres docents privats concertats per al curs 2020-2021 i la documentació que hauran de presentar per al reintegrament del cost d'aquestes hores, i que es regula en l'annex I.  
  
Segon. Establir el procediment i el termini de sol·licitud d'hores de tutoria de Formació Professional Dual pels centres docents privats concertats per al curs 2021-2022 i la documentació que hauran de presentar per a la inclusió dels professors en la nòmina de pagament delegat dels centres concertats.  
  
Contra aquesta resolució, que no esgota la via administrativa, els interessats podran interposar un recurs d'alçada davant el secretari autonòmic d'Educació i Investigació, en el termini d'un mes a comptar a partir de l'endemà de ser notificada, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 26 de juliol de 2021.- El director general general de Centres Docents: José Joaquín Carrión Candel. El director general de Formació Professional i Ensenyaments de Règim Especial: Manuel Gomicia Giménez.  
  
  
ANNEX I  
  
Per al curs 2020-2021 és necessari establir el termini perquè tots aquells centres docents privats concertats que estiguen autoritzats per a impartir Formació Professional Dual a la Comunitat Valenciana i, a més, estiguen autoritzats i concertats en el cicle formatiu en què es curse, puguen sol·licitar i justificar les hores addicionals de tutoria per al curs 2020-2021, conformement amb els criteris de l'article 30 de l'Ordre 2/2014, de 13 de gener, a fi de reintegrar les quantitats que corresponguen abonar per aquestes hores.  
Per tot això, s'estableix el procediment a seguir, conformement amb els següents articles:   
  
Primer. El termini de presentació de sol·licituds d'hores addicionals de tutoria de Formació Professional Dual per al curs 2020-2021, pels centres docents privats concertats que tinguen els corresponents projectes autoritzats per aquesta conselleria i en els cicles formatius autoritzats i concertats en què aquella es curse, s'estableix del 26 de juliol al 10 de setembre de 2021, tots dos inclusivament, en el model que figura en la web de la Conselleria d'Educació, Cultura i Esport, en el següent enllaç, http://www.ceice.gva.es/es/web/centros-docentes/centros-privados-concertados.  
A aquestes sol·licituds caldrà adjuntar l'annex VI ?Memòria final anual del tutor o tutora de formació?, de l'Ordre 2/2014, de 13 de gener.   
  
Aquestes sol·licituds, juntament amb la documentació corresponent, es presentaran davant la Direcció General de Centres Docents, dirigides al Servei de Finançament de Centres Concertats, a través del tràmit Z corresponent: http://www.gva.es/es/inicio/procedimientos'id\_proc=18721  
   
Segon. Mitjançant l'esmentada sol·licitud i documentació adjunta, el centre docent declara sota la seua responsabilitat la veracitat i vigència de les dades que s'hi detallen, i que aquestes consten en els mitjans informàtics de gestió del sistema educatiu (ITACA), que serà el mitjà que evidencie el nombre d'alumnes i empreses que té cada centre en Dual, en aquells cicles els projectes dels quals hagen sigut prèviament autoritzats per la Direcció General de Formació Professional i Ensenyaments de Règim Especial.  
  
Tercer. Aquestes sol·licituds seran resoltes per les direccions generals de Centres Docents i de Formació Professional i Ensenyaments de Règim Especial, amb l'informe previ d'aquesta última, en el qual es determinarà el nombre d'hores lectives de tutoria de Formació Professional Dual que correspon reconéixer a cada centre docent sol·licitant per al curs escolar 2020-2021, d'acord amb els criteris establits en l'article 30 de l'Ordre 2/2014, de 13 de gener, i de conformitat amb l'article 11.9 de la Llei 4/2020, de 30 de desembre, de pressupostos de la Generalitat per a l'exercici 2021 (DOGV núm. 8987, de 31.12.2020).  
  
Aquesta resolución serà requisit necessari, juntament amb la resta de documentació justificativa que s'indica més endavant, per a la resolució de reintegrament a cada centre docent del cost de les hores addicionals de tutoria de Formació Professional Dual.  
   
Quart. Aquestes hores addicionals formen part de la jornada ordinària del professorat assignat a les funcions específiques de tutoria de Formació Professional Dual. El total d'aquesta jornada no podrà superar les 25 hores lectives setmanals.  
En tot cas, el centre haurà d'haver donat d'alta les hores addicionals de tutoria de Formació Professional Dual en el codi de compte de cotització de la part no concertada.  
  
Cinqué. Del 15 al 31 d'octubre de 2021, tots dos inclusivament, els centres docents que hagen sigut autoritzats per a la impartició d'hores addicionals de tutoria hauran de presentar davant la Direcció General de Centres Docents en el model que establisca a aquest efecte la pàgina web de la Conselleria d'Educació, Cultura i Esport, la següent documentació acreditativa de la seua sol·licitud:  
a) Contracte laboral que especifique, en nombre d'hores lectives, la part de la jornada del professorat que dedica a la impartició d'hores de tutoria de Formació Professional Dual.  
b) Els documents relatius a la cotització d'aquestes hores de tutoria de Formació Professional Dual, és a dir, la resolució sobre reconeixement d'alta o la comunicació sobre modificació de clau identificativa del contracte de treball en les actuacions davant la Tresoreria General de la Seguretat Social, que justifiquen que aquestes hores han sigut cotitzades en el codi de compte de cotització de la part no concertada. A aquesta documentació haurà d'adjuntar-se l'informe de dades de cotització (IDC) corresponent.  
c) Nòmina del professorat que haja exercit les funcions específiques de tutor o tutora de Formació Professional Dual, amb acreditació del pagament per part de la titularitat del centre. En aquesta nòmina caldrà especificar el nombre d'hores addicionals de tutoria de Formació Professional Dual i les remuneracions corresponents a aquestes, així com el nombre de triennis reconeguts i el seu import.  
d) Els rebuts de liquidació de cotitzacions a la Seguretat Social corresponents al codi de compte de cotització de la part no concertada, juntament amb el justificant d'ingrés d'aquestes quotes i la relació nominal de treballadors. Tot això per a cadascun dels mesos en què el professorat que ha exercit les funcions específiques de tutoria de Formació Professional Dual ha cotitzat per aquestes hores.  
  
Aquestes sol·licituds, juntament amb la documentació corresponent, es presentaran davant la Direcció General de Centres Docents, dirigides al Servei de Finançament de Centres Concertats, Av. Campanar, 32, 46557 València o, per Internet, a través del corresponent enllaç: http://www.gva.es/es/inicio/procedimientos'id\_proc=18266  
  
L'Administració podrà requerir al centre perquè en el termini de 15 dies esmene, en cas que aquesta documentació es trobe incompleta.   
  
Sisé. Realitzada la comprovació indicada en l'apartat anterior, i sense perjudici en el seu cas de sol·licitar a la Inspecció d'Educació els informes necessaris per a contrastar la informació aportada pels centres educatius, la Direcció General de Centres Docents dictarà la resolució que aprove, si escau, el reintegrament a cada centre del cost de les hores addicionals de tutoria efectivament justificades i abonades en concepte de salaris i càrregues socials.  
  
Seté. La quantitat que es reintegre serà, com a màxim, l'import que corresponga conformement amb les taules salarials del Conveni col·lectiu d'empreses d'ensenyament privat sostingudes totalment o parcialment amb fons públics, vigent durant el curs escolar 2020-2021, i per als ensenyaments en règim sense concert.  
ANNEX II  
  
Per al curs 2021-2022 és necessari establir el termini perquè tots aquells centres docents privats concertats que estiguen autoritzats per a impartir Formació Professional Dual a la Comunitat Valenciana i, a més, estiguen autoritzats i concertats en el cicle formatiu en què es curse puguen sol·licitar les hores addicionals de tutoria, conformement amb els criteris de l'article 30 de l'Ordre 2/2014, de 13 de gener, a fi de la inclusió dels professors que les impartisquen en la nòmina de pagament delegat dels centres concertats per al curs 2021-2022, conformement amb el que estableix l'article 11.9 de la Llei 4/2020, de 30 de desembre, de pressupostos de la Generalitat per a l'exercici 2021 (DOGV núm. 8987, de 31.12.2020).  
Per tot això, s'estableix el procediment a seguir, conformement amb els següents articles:   
  
Primer. El termini de presentació de sol·licitud d'hores lectives de tutoria de Formació Professional Dual per al curs 2021-2022, pels centres docents privats concertats que tinguen els corresponents projectes autoritzats per aquesta Conselleria i en els cicles formatius autoritzats i concertats en què aquella es curse, s'estableix de l'1 al 15 de setembre de 2021, tots dos inclusivament, en el model que s'habilitarà a aquest efecte en la web de la Conselleria d'Educació, Cultura i Esport, davant la Direcció General Formació Professional i Ensenyaments de Règim Especial.  
Aquesta sol·licitud anirà acompanyada del llistat nominal dels docents als quals s'adjudicaran les hores addicionals de tutoria.  
  
Aquestes sol·licituds, juntament amb la documentació corresponent, es presentaran davant la Direcció General Formació Professional i Ensenyaments de Règim Especial, a través del tràmit Z corresponent: http://www.gva.es/es/inicio/procedimientos'id\_proc=18198  
  
  
Segon. Mitjançant l'esmentada sol·licitud i documentació adjunta, el centre docent declara sota la seua responsabilitat la veracitat i vigència de les dades que s'hi detallen, i que aquestes consten en els mitjans informàtics de gestió del sistema educatiu (ITACA), que serà el mitjà que evidencie el nombre d'alumnes i empreses que té cada centre en Dual, en aquells cicles els projectes dels quals hagen sigut prèviament autoritzats per la Direcció General de Formació Professional i Ensenyaments de Règim Especial.  
  
Tercer. Aquestes sol·licituds seran resoltes per mitjà d'una resolució conjunta de les direccions generals, de la Conselleria d'Educació, Cultura i Esport, competents en matèria de formació professional dual i en matèria de finançament de centres concertats, en les quals consten les hores concedides i el llistat nominal de docents per a la seua inclusió en nòmina de pagament delegat, d'acord amb els criteris establits en l'article 30 de l'Ordre 2/2014, de 13 de gener, i de conformitat amb l'article 11.9 de la Llei 4/2020, de 30 de desembre, de pressupostos de la Generalitat per a l'exercici 2021 (DOGV núm. 8987, de 31.12.2020).  
  
  
Quart. Aquestes hores lectives formaran part de la jornada ordinària del professorat assignat a les funcions específiques de tutoria de Formació Professional Dual. El total d'aquesta jornada no podrà superar les 25 hores lectives setmanals.  
  
Cinqué. En un termini de 15 dies des de la (notificació/publicació) de la Resolució en la qual consten les hores concedides i el llistat nominal de docents, s'haurà de presentar la documentació necessària per a la seua inclusió en nòmina de pagament delegat.   
A aquest efecte, se seguiran els mateixos procediments que per a la resta de programes educatius autoritzats, conformement amb el que estableix l'Ordre 2/2019, de 17 de gener, de la Conselleria d'Educació, Investigació, Cultura i Esport, per la qual es desplega el règim de concerts educatius i es regula el sistema de pagament delegat dels centres docents privats concertats de la Comunitat Valenciana.  
A través de la plataforma informàtica de sol·licitud i control de documentació que s'habilite a aquest efecte (OVICON), o mitjançant els impresos normalitzats disponibles en l'enllaç http://www.cece.gva.es/ocd/areacd/docs/privnomina.pdf, la documentació acreditativa, segons es detalla en l'annex II de l'ordre, de cadascun dels docents que consten en el llistat nominal, on s'especifiquen les hores addicionals de Formació Professional Dual.  
L'Administració podrà requerir al centre perquè en el termini de 15 dies esmene, en cas que aquesta documentació es trobe incompleta.   
  
  
Sisé. Realitzada la comprovació indicada en l'apartat anterior, i sense perjudici en el seu cas de sol·licitar a la Inspecció d'Educació els informes necessaris per a contrastar la informació aportada pels centres educatius, es procedirà a l'abonament de les hores autoritzades als professors que les impartisquen, i que consten en el llistat nominal, mitjançant la nòmina de pagament delegat dels centres concertats.  
  
Seté. Qualsevol variació que es produïsca respecte de les condicions laborals dels docents que impartisquen les hores addicionals d'FP Dual, haurà de comunicar-se a la Conselleria d'Educació, Cultura i Esport a través del procediment establit a aquest efecte en l'Ordre 2/2019, de 17 de gener, de la Conselleria d'Educació, Investigació, Cultura i Esport, per la qual es desplega el règim de concerts educatius i es regula el sistema de pagament delegat dels centres docents privats concertats de la Comunitat Valenciana.  
  
Huité. De l'1 al 31 de juliol de 2022 s'haurà de presentar l'annex VI «Memòria final anual del tutor o tutora de formació», de l'Ordre 2/2014, de 13 de gener.  
La falta de presentació podrà suposar l'inici d'expedient de reintegrament al centre de les quantitats abonades en concepte d'hores addicionals de tutoria de Formació Professional Dual.